Rijeka, 27. veljače 2020.g.

**OBJAVA ZA MEDIJE**

**POD NAZIVOM *KAMPUS ZA SVE* U PONEDJELJAK POČINJE**

**FESTIVAL SUSJEDSTVA KAMPUS EUROPSKE PRIJESTOLNICE KULTURE**

**Treći po redu festival susjedstava Europske prijestolnice kulture održavat će se u susjedstvu Kampus, od 2. do 5. ožujka. Tijekom četiri festivalska dana u Kampusu Sveučilišta u Rijeci, na Trsatu, odvijat će program koji je jedinstveni primjer suvremene sveučilišne kampus-kulture, kojim se uspostavljaju veze sa zajednicom i gradom**, a koji su u četvrtak najavili zamjenica župana Primorsko-goranske županije **Marina Medarić**, zamjenik gradonačelnika Grada Rijeke **Marko Filipović**, glavna voditeljica programa 27 susjedstava RIJEKE 2020 **Branka Cvjetičanin** i predsjednica izvršnog odbora Kampus kreativnog tima, susjedstva Kampus EPK **prof.dr. Rajka Jurdana Šepić**.

***Ovim smo festivalom željeli još više Kampus otvoriti građanima. Tijekom četiri dana trajanja programa održat će se više od 20 projekata u kojima sudjeluju profesori, studenti i građani.*** *Naše sastavnice Sveučilišta međusobno surađuju, a u ovom slučaju postoje i neke zanimljive suradnje poput one između Odjela za biotehnologiju i Akademije primijenjenih umjetnosti. Zanimljiva je, recimo, i suradnja među susjedstvima gdje naš Odjel biotehnologije surađuje sa susjedstvom Drenova Europske prijestolnice kulture.* ***Sveučilište je sjecište znanja i kreativnosti jer okuplja prvenstveno mlade ljude i vjerujem kako je to dobar put napretka****,* rekla je **prof. dr. Jurdana Šepić**.

**Svečano otvorenje bit će u Akvariju Kampusa, u ponedjeljak 2. ožuka u 11 sati, nakon čega nas očekuju dani prepuni raznorodnog sadržaja. Sveučilište otvara svoja vrata znanja *STEM radionicama*, *KPR kioskom*, *Čarobnom matematikom*, *Inspiracijama iz nanosvijeta*, *Putujućim znanstvenicima*, *Šetnjom sjećanja*, umjetničkim kolektivom *Ja:To*, Projektom *Sušak - umjetnost sjećanja*, programom *U potrazi za super voćem* i brojnim drugim sadržajima.**

Kao i svako od 27 susjedstva Europske prijestolnice kulture, tako i susjedstvo Kampus u provedbi programa ima svoje **europske susjede**. Kao jedinstveni primjer sinergije znanosti i kulture grada, **uspostavljena je suradnja s talijanskim Trstom, jer uz slično povijesno i industrijsko nasljeđe gradovi Rijeka i Trst u istoj godini nose i dvije važne prijestolničke titule – kulture i znanosti.**

Suradnja Sveučilišta smeđunarodnom zakladom Fondazione Internazionale Trieste per il progresso e la libertà delle science*,* ima za cilj doprinjeti društvenim, kulturnim, znanstvenim i ekonomskim vezama, ali i daljnjem jačanju strateške suradnje Trsta i Rijeke, šire zajednice i znanosti, posebno uzevši u obzir 2020. godinu.

Usto, **Sveučilišni Kampus kroz program umjetničkih rezidencija „Vitamin D“ ugošćava hrvatskog umjetnika Darka Fritza koji se u programu predstavlja hortikulturnom intervencijom u prostoru**

***I am not a Robot***, a koju izvodi u suradnji s udrugom **4 grada Dragodid, KD-om Čistoća, Savezom udruga Molekula iz Rijeke i brojnim sugrađanima volonterima**, koji su se u sklopu projekta uključili u majstorske suhozidne radionice. ***Sedam*** ***mentora educira prijavljene građane o vještinama potrebnim za izgradnju suhozida i naša je želja da ta pomalo zaboravljena vještina uđe u kurikulum Sveučilišta, odnosno Građevinskog fakulteta kao trajno naslijeđe i ostavština ovog projekta***, rekla je u najavi ovog dijela programa Cvjetičanin.

Na program festivala osvrnuli su se i zamjenica župana **Medarić**, koja je čestitala svima uključenima u projekt i istaknula kako posjetitelje, zahvaljujući voditeljima projekta koji su osmišljavali programe i motivirali brojne ljude da se uključe, očekuju četiri izuzetno zanimljiva dana.

Zamjenik riječkog gradonačelnika Marko Filipović naglasio je europsku dimenziju programa, činjenicom kako su Europska unija i njeni stanovnici značajan potencijal za suradnje na području građanskog aktivizma, kulturnih suradnji i razmjene iskustava među stanovnicima Europe. *Kampus je kroz godine postao naša akropola znanja i program koji nas očekuje na festivalu susjedstva Kampus najbolje govori o tome kako sveučilišna zajednica, studenti i građani žive u kreativnom zajedništvu,* rekao je **Filipović***.*

**Festival susjedstva Kampus Europske prijestolnice kulture, čiji je nositelj Sveučilište u Rijeci, namijenjen je najširoj publici, a ulaz na sve programe je slobodan.**

**PROGRAM FESTIVALA SUSJEDSTVA KAMPUS – *KAMPUS ZA SVE*, PO DANIMA**

**Ponedjeljak, 02. ožujka 2020.**

11 – 12h  ***Svečano otvorenje*** - Akvarij

13 – 16h *Potreba, ponuda, potražnja* - APURI 1. kat

12 – 14h *KPR kiosk* - ispred restorana Kampus

17h *Kako bez suza u dječji vrtić i osnovnu školu?* – Podrška socio-emocionalnoj dobrobiti djece tijekom prijelaza i prilagodbe

*Predstava za djecu i roditelje:„Škola je fora, a ne noćna mora*“ - Atrij FFRI (prizemlje)

18h *Lutkarska predstava: Male tajne profesorice Šifrice* - Zgrada Odjela, prostorija 027 -

18h *Inspiracije iz nanosvijeta – Izložba* - Zgrada Odjela

Cijeli dan *Imaginary-čarobna matematika - radionice i izložba\** - ŠETNICA prema STEP RI

\*Vodstvo i/ili prateća radionica za grupe učenika uz prethodnu najavu na [ema.pavic@math.uniri.hr](mailto:ema.pavic@math.uniri.hr)

*„I am not a robot“ – umjetnička hortikulturna instalacija u nastajanju umjetnika Darka Fritza, koju izvodi u suradnji s udrugom „4 grada Dragodid“, KD Čistoća d.o.o. i Savezom udruga Molekula iz Rijeke te sudionicima Majstorske radionice suhozidne gradnje – pored Građevinskog fakulteta.*

**Utorak, 03. ožujka 2020.**

11 – 15h *Šetnja sjećanja* - APURI, prostorija 207, 3. kat

17 – 18h *Prezentacija knjige: „Mornarička akademija u Rijeci – Civilni značaj vojne ustanove“*  - Zgrada odjela, prostorija 030

17 – 18h *Putujući znanstvenici* - Zgrada odjela, praktikum 2 (264), 2.kat

Cijeli dan *Imaginary-čarobna matematika - radionice i izložba\** - ŠETNICA prema STEP RI

\*Vodstvo i/ili prateća radionica za grupe učenika uz prethodnu najavu na [ema.pavic@math.uniri.hr](mailto:ema.pavic@math.uniri.hr)

*„I am not a robot“* – *umjetnička hortikulturna instalacija u nastajanju umjetnika Darka Fritza, koju izvodi u suradnji s udrugom „4 grada Dragodid“, KD Čistoća d.o.o. i Savezom udruga Molekula iz Rijeke te sudionicima Majstorske radionice suhozidne gradnje* – pored Građevinskog fakulteta.

**Srijeda, 04. ožujka 2020.**

10 – 12h *Inspiracije iz nanosvijeta – radionice* - APURI, Katedra za kiparstvo

11 – 15h *Šetnja sjećanja* - APURI, prostorija 207, 3. kat

13h *Odakle dolazimo? Što smo? Kamo idemo?* - APURI, Galerija koridor

15 – 18h *U potrazi za super voćem našeg kraja- zaboravljena „drenjula“ - kviz s nagradama* - Zgrada Odjela, prostorija O268

18h *Predstavljanje rada i publikacije grupe JA:TO* - APURI, Amfiteatar

Cijeli dan *Imaginary-čarobna matematika - radionice i izložba\** - ŠETNICA prema STEP RI

\*Vodstvo i/ili prateća radionica za grupe učenika uz prethodnu najavu na [ema.pavic@math.uniri.hr](mailto:ema.pavic@math.uniri.hr)

*„I am not a robot“ – umjetnička hortikulturna instalacija u nastajanju umjetnika Darka Fritza, koju izvodi u suradnji s udrugom „4 grada Dragodid“, KD Čistoća d.o.o. i Savezom udruga Molekula iz Rijeke te sudionicima Majstorske radionice suhozidne gradnje – pored Građevinskog fakulteta.*

**Četvrtak, 05. ožujka 2020.**

11 – 15h Pametne STEM radionice - Zgrada Odjela/ispred, prema FFRI (ovisno o vremenskim prilikama)

11 – 15h *Šetnja sjećanja* - APURI, prostorija 207, 3. kat

15 – 17h *Mušice u nastavi* - Zgrada Odjela, prostorija 030

18h *Projekt Sušak- umjetnost sjećanja* - Odsjek za kulturalne studije

Cijeli dan *Imaginary-čarobna matematika - radionice i izložba\** - ŠETNICA prema STEP RI

\*Vodstvo i/ili prateća radionica za grupe učenika uz prethodnu najavu na [ema.pavic@math.uniri.hr](mailto:ema.pavic@math.uniri.hr)

*„I am not a robot“ – umjetnička hortikulturna instalacija u nastajanju umjetnika Darka Fritza, koju izvodi u suradnji s udrugom „4 grada Dragodid“, KD Čistoća d.o.o. i Savezom udruga Molekula iz Rijeke te sudionicima Majstorske radionice suhozidne gradnje – pored Građevinskog fakulteta.*

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42